Ako rezervovať sedadlá vo Wizz Air?
Ak si chcete zarezervovať miesto v lietadle podľa vlastného výberu, môžete tak urobiť za poplatok (1-50 €). V opačnom prípade Vám Wizz Air priradí sedadlo podľa náhodného výberu. Nezabudnite na to, že dospelých cestujúcich v rámci tej istej rezervácie Wizz Air rozsádza. Ak sa cestujúci rozhodnú využiť službu výberu preferovaného miesta za poplatok, budú mať povolený online check-in 30 dní pred odletom.
Keď cestujete s Wizz Air, nezabudnite na to, že online check-in je povinný. V opačnom prípade sa musíte zacheckovať priamo pred odletom na letisku za poplatok od 30 € za let. Ak ste si zakúpili konkrétne sedadlo v lietadle, tento krok môžete vykonať už 30 dní pred odletom. Ak ste sa rozhodli túto službu nevyužiť a sedieť na mieste podľa náhodného výberu, online check-in bude pre Vás otvorený 2 dni pred odletom.